# René Gateaux

René Gateaux (francès: René Eugène Gateaux) (Vitry-le-François, 5 de maig de 1889 - Rouvroy, 3 d'octubre de 1914) va ser un matemàtic francès, mort a la Primera Guerra Mundial.

## Vida i Obra

Gateaux va néixer a la vila de Vitry-le-François (uns 200 quilòmetres a l'est de París) on el seu pare era talabarder, Poc es coneix de la seva infància i joventut, excepte que va estudiar a Vitry i a Reims. El 1907 va ingressar a l'École Normale Supérieure en la qual es va graduar el 1910i va obtenir una plaça de professor al Lycée de Bar-le-Duc, no lluny del seu poble natal. Abans, però va haver de fer el servei militar i, per tant, no va començar les classes fins al 1912. El curs següent, 1913-14, va obtenir una beca per estudiar a Roma amb Vito Volterra. El curs següent tenia previst continuar, però va ser mobilitzat en esclatar la Primera Guerra Mundial i va morir d'un tret en una de les primeres campanyes de la guerra: la cursa cap al mar.
Inicialment va ser enterrat, juntament amb molts altres caiguts, prop de la capella de Santa Anna a la localitat on va morir, Rouvroy. Però el desembre de 1921 el seu cos va ser exhumat, formalment identificat i traslladat a la Necròpolis Nacional de La Targette a Neuville-Saint-Vaast. Reposa a la tomba número 76, mort per França.
Gateaux, en vida, només va publicar un breu article als Comptes Rendus de l'Acadèmia de Ciències de París i quatre articles als Rendiconti de l'Accademia dei Lincei, tots ells sobre anàlisi funcional. Però va deixar els seus manuscrits d'un projecte de tesi sobre aquest tema a Jacques Hadamard qui li va proposar a Paul Lévy que els preparés per editar-los.. El resultat va ser el llibre Leçons d'analyse fonctionnelle (1922) el qual va provocar l'extraordinària fusió entre l'anàlisi funcional i la teoria de la probabilitat. La derivada de Gâteaux porta el seu nom perquè Lévy li va posar.

## Referències

* ↑ Maheut, 2010, p. 489.
* ↑ Mazliak, 2015, p. 394.
* ↑ Mazliak, 2015, p. 395.
* ↑ Mazliak i Tazzioli, 2009, p. 181.
* ↑ Mazliak, 2015, p. 399.
* ↑ Mazliak, 2015, p. 399-400.
* ↑ Mazliak, 2015, p. 410-411.
* ↑ Lévy, 1970, p. 56-57.
* ↑ Mazliak, 2015, p. 404.
* ↑ Mazliak, 2015, p. 392.

## Bibliografia

* Aubin, David; Goldstein, Catherine. «Placing Wold War I in the History of Mathematics». A: David Aubin, Catherine Goldstein (eds.). The War of Guns and Mathematics (en anglès). Americn Mathematical Society, 2014. ISBN 978-1-4704-1469-6.
* Lévy, Paul. Quelques aspects de la pensée d'un mathématicien (en francès). Librairie Scientifique et Technique, 1970.
* Maheut, Gilbert «Les trois mathématiciens de Vitry-le-François» (en francès). Bulletin de l'APMEP, Num. 489, 2010, pàg. 485-500. Arxivat de l'original el 2020-12-04. ISSN: 0240-5709 [Consulta: 2 setembre 2020].
* Mazliak, Laurent; Tazzioli, Rossana. Mathematicians at war (en anglès). Springer, 2009. ISBN 978-90-481-2739-9.
* Mazliak, Laurent «The Ghosts of the École Normale» (en anglès). Statistical Science, Vol. 30, Num. 3, 2015, pàg. 391-412. DOI: 10.1214/15-STS512. ISSN: 0883-4237.

## Enllaços externs

* O'Connor, John J.; Robertson, Edmund F. «René Gateaux» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Mazliak, Laurent. «René Gateaux, jeune savant fauché par la guerre». CNRS Le Journal, 2014. [Consulta: 1r setembre 2020]. (francès)
* «René Gateaux: Life, death and mathematical legacy». Université du Luxembourg, 2015. [Consulta: 1r setembre 2020]. (anglès)